b'\n_START_ARTICLE_\nSimbolizem (knji\xc5\xbeevnost)\n_START_PARAGRAPH_\nSimbolizem je umetnostna smer ob koncu 19. in za\xc4\x8detku 20. stoletja, ki izra\xc5\xbea duhovno dojemanje sveta zlasti s simboli kot izraz zavra\xc4\x8danja pozitivizma in naturalizma._NEWLINE_Simbolizem je sku\xc5\xa1al na novo prikazati nad\xc4\x8dutno bistvo stvari in njihovo skrivnostno povezanost. Ustvaril je muzikalno besedno umetnost z ve\xc4\x8dpomensko simboliko in poglobil uporabo jezikovnih sredstev. Simbolizem so pripravili: E. A. Poe, C. Baudelaire, S. Mallarm\xc3\xa9 in P. Verlaine. Najvidnej\xc5\xa1i tuji predstavniki simbolizma so: A. Rimbaud, P. Val\xc3\xa9ry, T. S. Eliot, A. A. Blok, V. J. Brjusov; pri Slovencih pa delno I. Cankar in O. \xc5\xbdupan\xc4\x8di\xc4\x8d.'